Tilskot til etablering av frivilligsentral i 2013

Prop. 1 S (2012-2013), kap 315, post 71.

Søknadsskjema med retningslinjer

Nynorsk

Skal sendast:

**Kulturdepartementet**

**Pb 8030 Dep.**

**0030 Oslo**

**E-post: postmottak@kud.dep.no**

Søknadsfrist: 1. april 2013

**GENERELLE OPPLYSNINGAR**

Frivilligsentralar som mottek statstilskot skal drivast i tråd med føremålet med bevilgninga, jf. Prop. 1 S (2012-2013), kap. 315, post 71 og ”Retningslinjer for frivilligsentralar/nærmiljøsentralar” vedtekne 23.sept. 2005 (reviderte 28. januar 2010).

Frivilligsentralane skal vere lokalt forankra møteplassar, som er opne og inkluderande for alle som har lyst til å delta i frivillig verksemd. Sentralane skal initiere, mobilisere og samordne frivillig aktivitet på lokalt plan. Aktivitetane skal leggjast opp i tråd med lokale føresetnader med vekt på samarbeid med frivillige, lag/foreiningar og det offentlige. Frivilligsentralen skal vere ein støttespelar for å skape gode og levende lokalmiljø og koordinere lokalt engasjement, nærmiljøutvikling og kulturelt mangfald.

**Krav til søknaden:**

* Søknadsskjema for 2013 skal nyttast.
* Lokal finansiering skal vere i orden før søknaden vert sendt inn. Dersom det er eit administrativt vedtak i kommunen om lokale midlar skal dokumentasjon vedleggjast. Endeleg vedtak frå kommunestyret kan ettersendast.
* Når andre enn kommunen søkjer, skal søknaden leggjast fram for kommunen. Fråsegn frå kommunen må leggjast ved søknaden.

**Finansiering:**

Statstilskotet til etablering av en frivilligsentral i 2013 er kr 155 000. Det er ein føresetnad at det er minimum kr 103 000 i lokal finansiering.

For å kunne få maksimalt tilskot til drift av frivilligsentralen i 2014 og 2015 er det ein føresetnad at dagleg leiar vert tilsett i 100 pst. stilling og at det er minimum 40 pst. lokal finansiering ut over statstilskotet, jf. bindande plan for finansiering.

**Ved tildeling vert det lagt vekt på**

* at det har vore ein lokal prosess med samarbeidspartnarar om planlegging, finansiering, gjennomføring m.m.
* at sentralen har som oppgåve å initiere, mobilisere og samordne lokal frivillig innsats i samarbeid med frivillige organisasjonar, lag/foreiningar og det offentlege
* at sentralen vil rekruttere og vere seg bevisst grupper som i mindre grad deltek i frivillig verksemd, nye grupper frivillige og nye former for frivillig verksemd
* at sentralen skal vere ein open og inkluderande møteplass for frivillig verksemd i lokalmiljøet

**Søknadsfrist: 1.april 2013.**

**SØKNADSOPPLYSNINGAR**

**Namnet til frivilligsentralen:**

**Ansvarleg for søknaden:**

**Adresse:**

**Kontaktperson:**

**Telefon:**

**e-post:**

**Målgruppe for frivilligsentralen:**

**Oppgåve og funksjon til frivilligsentralen:**

**Planleggingsprosess og samarbeidspartnarar:**

**Styringsform og eigarstruktur for frivilligsentralen:**

**Funksjon og oppgåver for dagleg leiar:**

**Lokale for frivilligsentralen:**

**BINDANDE PLAN FOR FINANSIERING AV FRIVILLIGSENTRALEN:**

|  |  |  |  |
| --- | --- | --- | --- |
|  | Lokal(e) finansieringskjelde(r) og beløp | Tilskot frå Kulturdepartementet | Driftsbudsjett |
| 2013 |  |  |  |
| 2014 |  |  |  |
| 2015 |  |  |  |

1. Eventuell tildeling frå Kulturdepartementet vert det første året gitt i form av eit etableringstilskot. Etter oppstartsåret skal statstilskotet nyttast til å dekkje deler av lønnsutgiftene for dagleg leiar. Når totalbudsjettet skal reknast ut, må sosiale utgifter (arbeidsgivaravgift til folketrygda, pensjon, feriepengar m.m.) takast med.
2. Kulturdepartementet **har ikkje arbeidsgivaransvar** for personar som vert tilsett ved frivilligsentralane.
3. Tilskot frå Kulturdepartementet føreset minimum 40 pst. lokal finansiering. Den lokale finansieringa reknast ut på følgjande måte: Statstilskot/0,6 \* 0,4. Maksimalt statstilskot på 310 000 kr føreset altså eit driftsbudsjett på minimum 516 000 kr med minimum 206 000 kr i lokal finansiering.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stad og dato Underskrift

Når ein organisasjon, ein kyrkjelyd/ei forsamling, eller ein kommune m.m. søkjer, må ansvarleg leiing for organisasjonen m.m. skrive under.

**Retningslinjer for frivilligsentralar/nærmiljøsentralar**

I. Formål:

* Frivilligsentralar/nærmiljøsentralar (heretter kalla sentralar) skal vere ein lokalt forankra møteplass som er open for alle med lyst til å vere med på frivillig verksemd.
* Sentralen skal utviklast av dei menneska som er knytte til sentralen.
* Sentralen skal vere eit kraftsenter og kontaktpunkt for menneske, foreiningar/lag og det offentlege.

II. Organisering:

Kulturdepartementet (KUD) har forvaltningsansvar for det statlege driftstilskotet til sentralane.

1) Vedtekter

* + Sentralane skal ha vedtekter som regulerer formål, organisasjonsform og vedtaksstruktur.
	+ Innhaldet i vedtektene skal regulere aktivitetane i sentralen.
	+ Sentralen skal samarbeide med lokale frivillige organisasjonar, lag/foreiningar og det offentlege.

2) Verksemd

* + Sentralen skal ta initiativ til, mobilisere og samordne frivillig aktivitet.
	+ Aktivitetane skal leggjast opp i tråd med lokale føresetnader og behov og vere med på å utvikle sentralen.
	+ Aktivitetane skal vere eit tillegg til offentleg verksemd.
	+ Det bør leggjast vekt på eit samspel mellom frivillig og offentleg innsats på område det er naturleg å samarbeide om.
	+ Sentralen eller dei frivillige som er knytte til sentralen, kan ikkje ta imot betaling utover godtgjersle for direkte utlegg.

3) Eigarar

* + Sentralen kan eigast av ein eller fleire juridiske personar.
	+ Dersom fleire juridiske personar går saman om å etablere ein sentral, kan det stiftast ei foreining, eit partslag eller ei stifting.
	+ Så sant det er mogleg, skal sentralen registrerast i Einingsregisteret i Brønnøysundregistrene. Sentralar som er organiserte som stiftingar, skal også registrerast i Lotteri- og Stiftelsestilsynet.

4) Årsmøte

* + I ein sentral som er organisert som ei stifting, er det styret som er det øvste organet i stiftinga, og det er vedtektene for stiftinga som kan fastsetje at stiftinga skal ha eit årsmøte, og kven som kan møte der.
	+ I andre eigarformer er årsmøtet det øvste organet i sentralen. (Dersom ein kommune er eigar, kan kommunestyret eller eit kommunalt utval setjast som årsmøte.)
	+ Ordinært årsmøte skal haldast ein gong per år og innan 30.jnui som er frist for søknad og rapport. Ekstraordinært årsmøte skal haldast dersom minst 1/3 av eigaren/eigarane eller styret krev det.
	+ På årsmøtet møter representantar for eigaren/eigarane med tale- og røysterett.
	+ Andre med tilknyting til sentralen kan møte med talerett.
	+ Årsmøtet vel styre, godkjenner budsjettet og rekneskapen for sentralen og fører kontroll med styret og drifta av sentralen. Det skal førast årsmøteprotokoll.

5) Styret

Når kommune eller organisasjon(ar) er eigarar:

* + - Styret er det øvste organet i sentralen mellom årsmøta. Styret blir valt og får si fullmakt frå årsmøtet.
		- Styret skal ha eit mandat frå eigaren som regulerer kven som har rekneskaps- og budsjettansvar, tilsetjingsmakt, arbeidsgivar- og arbeidsleiaransvar.

Stiftingar:

* + - Dersom sentralen er organisert som ei stifting, regulerer lova om stiftinga ansvarsforholdet i organisasjonen.

Gjeld for alle eigarformer:

* Innan 30. juni kvart år skal KUD ha tilsendt rekneskap og rapport om den årlege aktiviteten. Ansvar for å utarbeide og sende inn dette skal avklarast i mandatet til styret.

III. Finansiering:

* Søknad om statsmidlar for kommande år skal sendast til KUD innan 30. juni og skal innehalde målsetjing og budsjett.
* Rammene for tilskotet blir fastsett i statsbudsjettet.
* Statstilskotet skal brukast til å dekkje delar av lønnskostnadene til den daglege leiaren.
* Maksimalt tilskot krev at den daglege leiaren er tilsett i 100 prosent stilling, og at det er minst 40 prosent lokal finansiering av drifta.
* Statstilskotet skal ikkje brukast til driftstøtte til den ordinære aktiviteten i organisasjonar.
* Dersom rekneskap og rapport ikkje ligg føre innan den vedtekne fristen, kan sentralen miste statstilskotet for kommande år.

Vedteke: 23.september 2005 (revidert 28. januar 2010)